Сёння пластыкавыя банкаўскія карткі становяцца ўніверсальным плацёжным інструментам, а безнаяўны разлік усё больш дамінуе. ААТ ААБ Беларусбанк больш за 12 гадоў зяўляецца ўдзельнікам рынку пластыкавых банкаўскіх картак. Агульная колькасць выпушчаных Беларусбанкам картак на пачатак чэрвеня гэтага года склала 2,8 мільёны, а гэта 54 працэнты ад агульнай колькасці картак, выпушчаных банкамі на тэрыторыі нашай краіны. Як расказаў дырэктар разліковага цэнтра пластыкавых картак ААТ ААБ Беларусбанк Анатоль Багавік, кожны другі працуючы ў нашай краіне атрымлівае зарплату на пластыкавых картках, іх выкарыстоўвае 17 тысяч прадпрыемстваў. Да канца года колькасць банкаматаў павялічыцца на 77 адзінак, інфакіёскаў -- на 294.